«Det kan være utfordrende om strategien er for generell for alle barnehagene, være seg kommunale eller private barnehager. Barnehagene har naturlig nok individuelle utfordringer, og det kan være greit å skille litt mellom dem.

Forslag:

Innsatsområde 1,

Samiske barn i dagens samfunn – Strategier, Nytt punkt:

-Jobbe for å legge grunnlag for egne landsomfattende støtteordninger, slik at samiske barnehagers reelle utgifter blir sammenlignet med virkeligheten, og ikke med kommunale norske barnehager.

Argumentasjon (Merknad):

Grunnlaget for beregning av tilskudd til barnehagene tar ikke i betraktning at språktilegnelse krever bedre oppfølging og aktiv deltakelse i barnas lek av de ansatte. Derfor ville det være mer naturlig om samiske barnehagers utgifter blir sammenlignet med andre samiske barnehagers utgifter, og ikke med kommunale barnehager som ikke har de samme utfordringene og kravene.